Прапанова аб магчымым пераходзе ў Беларусі з дзесяцібальнай на пяцібальную шкалу ацэнкі ведаў выклікала вялікі грамадскі рэзананс. Разгарнулася бурная дыскусія. Ініцыятыва аб вяртанні да ранейшай ацэначнай сістэмы кранула за жывое ўсіх — ад малога да вялікага. Сярод іншых актуальных пытанняў гэтая прапанова абмяркоўваецца на Рэспубліканскім педагагічным савеце, які праходзіць у Мінску. Карэспандэнты БелТА прадаставілі магчымасць выказацца тым, каго шкала ацэнак закранае непасрэдна: навучэнцам школ, гімназій, ліцэяў рэспублікі.